Narodna skupština
20081222

On kaže vrlo precizno – što se tiče tih problema, EU bi trebalo da prevaziđe i nađe rešenje jer, kako kaže, taj problem mora da se reši pre nego što će Srbija postati članica za šest ili više godina. Koga vi obmanjujete? Ovo je najbolji dokaz za to šta mi predstavljamo za Evropu i šta ta Evropa, koja za vas nema alternativu, misli o Srbiji i šta joj sprema. Takođe, govoreći o Kosovu, Vordsvort je naglasio da je ''Euleks najveća mirovna misija Evropske unije'', ne Ujedinjenih nacija, i ocenio da ''bi bilo važno da Srbija sarađuje po tom pitanju. Bez saradnje sa Euleksom nema evropskih integracija. Srbija bi bila u nemogućem položaju, ali to se nije dogodilo i to pozdravljamo''. Evo šta kaže engleski ambasador na sve vaše tvrdnje o tome da je Euleks statusno neutralan, da će raditi u skladu sa Rezolucijom 1244. Sve je to samo priča, kako bi se obmanuli i prevarili građani Srbije. Tražimo pod hitno da nam ministar inostranih poslova odgovori šta će preduzeti po ovom pitanju. Hvala.